**Månedens sanger/eventyr:**

* Månedens babblarna: Babba
* Månedens sang: mikkel rev
* Månedens bok: Hvor er Babbas ting

**Praktiske opplysninger:**

* Barnehagens åpningstid: 06.30 – 17.00
* Ta med fylt drikkeflaske hver dag.
* Barna som skal spise frokost må ha med egen niste. Frokost er frem til 08.00.
* Telefonnummer: 94832297
* Mailadresse:

linn.holmen@skonnordtjernet.no

* HUSK å merke ALT, **ALLTID.**
* Ta med tynn lue til soving, barna kan bli veldig varme med de tykke uteluene når de sover

**Bursdager:**

**Viktig datoer:**

* 06.02: Samenes nasjonaldag
* 21.02: Karneval
* 02.03: Fastelavn

Hei å hå 😊

Januar er straks historie og vi går inn i årets korteste måned – Februar. Denne måneden hadde vi en liten pause fra Babblarna og brukte Bukkene bruse som tema. Inne har vi hatt formingsaktivitet, hvor vi malte de tre bukkene med svamp og rulle. Barna satte på øyne og vi hang dem opp inne på puterommet. Hver dag har vi hatt samling der vi formidlet eventyret ved å bruke ulike konkreter – barna har blitt godt kjent med både bukker og troll. Konkretene har vært tilgjengelige, slik at barna selv har hatt mulighet til å leke med dem og de har blitt flittig brukt. Vi har laminert sanger til eventyret som har ligget framme i barnas høyde og bukkene bruse sangen og trollsangen har blitt sunget utallige ganger daglig – også med tegn til tale. Det er moro å se at barna prøver å imitere ulike tegn. Som en del av språkstimulering og språkstøtte inne på basen, har vi begynt å bruke tegn til tale. Ansatte går med dagtavle på seg som brukes aktivt gjennom hele dagen. Disse viser bilder og tegn av ulike hverdagssituasjoner og følelser. Vi viser bildet/tegnet av «bleie» til barnet når det er bleieskift. Videre har vi hengt opp bilder på veggene som inneholder tegn. I garderoben har vi jobbet mye med mestring/selvstendighetstrening – hvor barna har fått prøve å krabbe nedi dressen sin selv, ryddet på plass sko, luer votter etter endt utelek. Oppmuntring, støtte, ros, benevning har vært i fokus. I uteleken har barna ytret ønske om å gå «i skogen». Da vi er opptatt av barns medvirkning – har vi titt og ofte vært i aktivitet bak barnehagen, nedi skogen ved grillhytta. Der har vi forsert ulendt terreng, akt på rumpa, krabbet opp igjen, lekt borte tittei bak trærne og vi har vært bukker og troll. Vi har vært nøye på å avslutte uteleken mens stemninga har vært god – da dette gir barna en positiv opplevelse av utetida. Under lunsjen har barna begynt å få smøre brødskiva si sjøl – stolte unger prøver å smøre utover både smør og pålegg. På grunn av ulike rammefaktorer, har vi ikke hatt mulighet til å gå i gymsalen denne måneden – men det kommer flere sjanser framover. Vi har også observert at toddlerleken har tatt mye plass inne på basen.

I Februar fortsetter vi med tema Babblarna – og skal nå bli bedre kjent med Babba. En pratsom figur som liker å lese eventyr og sette i gang aktiviteter som alle kan være med på. Vi skal ha formingsaktiviteter, bruke Babba sin bok/konkreter i samling, ta med konkreter i uteleken og la dette være tilgjengelig for barna i deres lek både inne og ute. Vi markerer samenes nasjonaldag med en felles aktivitet , lager fastelavensris og feirer karneval.

Vi ser fram til en innholdsrik Februar sammen med barna, hilsen oss på Lille My 😊

**Rammeplan: Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon og språk**  Gjennom dialog og samspill skal barna støttes i å kommunisere, medvirke, lytte og forstå | **Livsmestring og helse**  Barnehagen skal bidra til barnas trivsel, livsglede, mestring og følelse av egenverd | **Likestilling og likeverd**  Alle skal ha like muligheter til å bli sett, hørt og oppmuntret til å delta i fellesskap i alle aktiviteter | **Bærekraftig utvikling:**  Barna skal gjøre erfaringer med å ta vare på omgivelsene og naturen | **Lek**  Leken skal være en arena for barnas utvikling og læring, og for sosial og språklig samhandling | **Trygg oppvekst:**  Bli kjent med ulike kroppsdeler gjennom bruk av boka «Lilly blir kjent med kroppen» | **Læring:**  Barna skal oppleve et stimulerende miljø som støtter opp om deres lyst til å leke, utforske, lære og utforske |